arnastofnun/IGC-2024 huggingface dataset:
S-100/2023

Mál þetta höfðaði lögreglustjórinn á Vesturlandi með ákæru 7. mars 2023 á hendur ákærða, N-x-x L-x-x, kt....,...,.... Málið var dómtekið 17. apríl 2023.

Í ákæruskjali segir að málið sé höfðað gegn ákærða fyrir „umferðarlagabrot með því að hafa að kvöldi föstudaginn 13. janúar 2023 ekið bifreiðinni HX- M90, óhæfur til að stjórna henni vegna áhrifa áfengis (1,52 ‰ greindist í blóðsýni) og sviptur öku-réttindum um Akrafjallsveg á móts við Másstaði í Hvalfjarðarsveit.

Mál nr. 313-2023-402

Telst þetta varða við 1. mgr. sbr. 3. mgr. 49. gr. og 1. mgr. 58. gr., hvort tveggja sbr. 95. gr. umferðalaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. umferðarlaga nr. 77/2019.“

Ákærði hefur fyrir dómi skýlaust játað að hafa framið þau brot sem honum eru gefin að sök í ákærum og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Ákærði er með dómi þessum sakfelldur fyrir akstur undir áhrifum áfengis sviptur ökurétti. Samkvæmt framlögðu sakavottorði ákærða, dags 8. mars 2023, hefur ákærði frá árinu 2014 hlotið sjö dóma og gengist undir fimm lögreglustjórasáttir fyrir brot gegn umferðarlögum. Með dómi 28. apríl 2022 var ákærði dæmdur í 6 mánaða fangelsi fyrir akstur sviptur ökurétti.

Við ákvörðun refsingar er þess að gæta að ákærði hefur með dómi þessum í fimmta sinn verið sakfelldur fyrir ölvunarakstursbrot Þá telst honum í sjöunda sinn gerð refsing fyrir aksturs sviptur ökurétti.

Að virtum þessum sakaferli þykir refsing ákærða hæfilega ákveðin átta mánaða fangelsi.

Ákærði hefur verið sviptur ökurétti ævilangt frá 2. júní 2020. Með vísan til þeirra lagaákvæða sem greinir í ákæru ber að árétta þá sviptingu.

Loks verður ákærði með vísan til. 235. gr. laga um meðferð sakamála dæmdur til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, N-x-x L-x-x, sæti fangelsi í 8 mánuði.

Ákærði er sviptur ökurétti ævilangt.

Ákærði greiði 40.163 krónur í sakarkostnað.

G-kk-nf S-kk-nf
S-257/2022

Mál þetta höfðaði lögreglustjórinn á Vesturlandi með ákæru 20. desember 2022 á hendur ákærða, M-x-x Z-x-x O-x-x, kt...., Norðurtanga 1, Ólafsvík. Málið var dómtekið 23. janúar 2023.

Í ákæruskjali er ákærða gefið að sök eftirtalin umferðarlagabrot:

1.

Með því að hafa miðvikudaginn 30. mars 2022 ekið bifreiðinni ZT- 158 um Borgarbraut, á móts við Hrafnaklett í Borgarbyggð, sviptur ökuréttindum og með allt að 58 km hraða á klukkustund, að teknu tilliti til vikmarka, þar sem leyfilegur hámarkshraði er 50 km á klukkustund.

Mál nr. 313-2022-4822

Telst þetta varða við 2. mgr. 37. gr. og 1. mgr. 58. gr. sbr. 95. gr. umferðarlaga nr. 77/2019.

2.

Með því að hafa miðvikudaginn 14. júlí 2022 ekið bifreiðinni ZT- 158 um Vesturlandsveg, á móts við Höfn í Hvalfjarðarsveit, sviptur ökuréttindum.

Mál nr. 313-2022-14939

Telst þetta varða við 1. mgr. 58. gr. sbr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Fyrirkall í máli þessu var birt ákærða 14. janúar 2023. Við þingfestingu málsins 23. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans enda fer sú niðurstaða ekki í bága við gögn málsins. Brot ákærða teljast því sönnuð og réttilega heimfærð til laga í ákæruskjali.

Á kærði hefur frá árinu 2014 sex sinnum gengist undir viðurlög hjá lögreglu fyrir brot gegn umferðarlögum.

Ákærði er nú, meðal annars, sakfelldur fyrir akstur sviptur ökurétti í tvö skipti. Með þeim brotum sem ákærði hefur verið sakfelldur fyrir í máli þessu hefur hann í þriðja sinn verið sakfelldur fyrir akstur sviptur ökurétti.

Refsing ákærða þykir því, með vísan í það sem að framan er rakið, sakaferli hans og fastmótaðri dómvenju, réttilega ákveðin 45 daga fangelsi en ekki þykja efni til að skilorðsbinda refsinguna.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, M-x-x Z-x-x O-x-x, sæti fangelsi í 45 daga.

G-kk-nf S-kk-nf

Dómsorðið er lesið í réttinum í heyranda hljóði að dómfellda og fulltrúa ákæruvaldsins fjarstöddum.

Dómþingi slitið.

G-kk-nf S-kk-nf
S-271/2023

Mál þetta höfðaði lögreglustjórinn á Vesturlandi með ákæru 7. nóvember 2023 á hendur ákærðu, A-x-x C-x-x, kt....,...,... og X.... Málið var dómtekið 12. desember 2023.

Í ákæruskjali segir að málið sé höfðað gegn ákærðu fyrir „líkamsárás og rán, með því að hafa sunnudaginn 5. desember 2021 fyrir utan sumarbústað við Svignaskarð 16 í Borgarbyggð, í félagi veist með ofbeldi að A..., kt...., slegið hann í andlit og tekið síma hans og bíllykla, allt með þeim afleiðingum að hann hlaut brot á andlitsbeini, bólgu, mar og þreifieymsli yfir kinnbeini og gagnauga og blæðingu við vinstra auga.

Mál nr. 313-2021-25960.

Telst þetta varða við 1. mgr. 218. gr. og 252. gr. almennra hegningarlaga nr. 19/1940, með síðari breytingum.

Þess er krafist að ákærðu verði dæmdir til refsingar og til greiðslu alls sakarkostnaðar.“

Fyrirkall á hendur ákærða A-x-x C-x-x var birt á lögheimili hans 1. desember 2023. Við þingfestingu málsins 12. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins.

Brot ákærða telst því sannað og er réttilega heimfært til laga í ákæruskjali.

Í sama þinghaldi var þáttur ákærða X... klofinn frá máli meðákærða sbr. 2. mgr.

169. gr. laga um meðferð sakamála nr. 88/2008

Samkvæmt sakavottorði ákærða Aleksandrshefur hann frá 2020 gengist undir þrjár lögreglustjórasáttir fyrir brot gegn umferðarlögum. Þann 16. ágúst 2021 gekkst ákærði undir lögreglustjórasekt fyrir akstur sviptur ökurétti. Var refsing ákveðin 200.000 króna sekt.

Málsmeðferð þessa sakamáls hefur dregist úr hömlu af ýmsum orsökum sem ákærða verður ekki kennt um. Verður refsing ákærða ákveðin með hliðsjón af þessum töfum sem fara í bága við meginreglu sakamálaréttarfars um hraða málsmeðferð og er í andstöðu við 1. mgr. 70. gr. stjórnarskrárinnar. Að öllu framangreindu virtu þykir refsing ákærða hæfilega ákveðin fangelsi í sex mánuði og verður hún bundin skilorði, eins og í dómsorði greinir.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-x-x C-x-x, sæti fangelsi í sex mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940, með síðari breytingum.

G-kk-nf S-kk-nf
S-273/2023

Mál þetta höfðaði lögreglustjórinn á Vesturlandi með ákæru 7. nóvember 2023 á hendur ákærða, A-kk-þgf K-kk-þgf, kt....,...,.... Málið var dómtekið 12. desember 2023.

Í ákæruskjali segir að málið sé höfðað gegn ákærða fyrir „umferðarlagabrot með því að hafa þriðjudaginn 14. febrúar 2023 ekið bifreiðinni BNZ09, sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 6,4 ng/ml), um Snæfellsnesveg við Straumfjarðará í Eyja-og Miklaholtshreppi.

Mál nr. 313-2023-1361.

Telst þetta varða við 1. mgr. sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. umferðarlaga nr. 77/2019.“

Fyrirkall á hendur ákærða var birt ákærða 22. nóvember 2023. Við þingfestingu málsins 12. desember sama ár sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða teljast því sönnuð og réttilega heimfærð til laga í ákæruskjali.

Samkvæmt framlögðu sakavottorði hefur ákærði frá árinu 2008 hlotið fimm dóma og gengist undir lögreglustjórasátt fyrir brot gegn gegn almennum hegningalögum, umferðarlögum og lögum um ávana- og fíkniefni. Með dómi 11. nóvember 2022 var ákærði dæmdur í 6 mánaða fangelsi auk þess sem hann var sviptur ökurétti í 3 ár, meðal annars fyrir akstur sviptur ökuréttindum, óhæfur til að stjórna henni örugglega vegna áhrifa fíkniefna.

Með brotum sínum nú hefur ákærði í þriðja sinn gerst sekur um akstur undir áhrifum ávana- og fíkniefna.

Refsing ákærða er að virtum sakaferli hans hæfilega ákveðin fangelsi í 3 0 daga.

Með vísan til þeirra lagaákvæða sem greinir í ákæru verður ákærði sviptur ökurétti ævilangt.

Með vísan til 235. gr. laga nr. 88/2008 um meðferð sakamála ber að dæma ákærða til að greiða allan sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf K-kk-nf, sæti fangelsi í 3 0 daga.

Ákærði er sviptur ökurétti ævilangt.

Ákærði greiði 102.610 krónur í sakarkostnað.

G-kk-nf S-kk-nf